NAPAPIIRIN VESI OY TIEDOTTAA

**TALOUSVEDEN KÄYTTÖOHJEET SAASTUMISEN AIKANA**

* Keitä kaikki juotavaksi tai ruuanlaittoon tarkoitettu vesi. Riittävä veden keittoaika on 5–10 min. Mikäli vesi kiehuu ja tulee keitetyksi ruuanlaiton yhteydessä, sitä ei tarvitse erikseen keittää.
* suosituksena on, että haavanhoitoon käytettävä vesi keitetään aina, myös silloin kun keittokehotus ei ole voimassa
* Kahvinkeittimessä tai vedenkeittimessä vesi ei kiehu riittävän kuumaksi.
* Huuhtele vihannekset ja salaatit keitetyllä, jäähdytetyllä vedellä.
* Muista keittää myös mehun laimentamiseen ja jääkuutioiden tekemiseen käytettävä vesi.
* Talousvesiverkostoon liitettyjä juoma-automaatteja ei saa käyttää.
* Siivoukseen, pyykinpesuun, tiskaamisen, peseytymiseen ja WC:n huuhteluun voit käyttää hanavettä aivan normaalisti. Huolehdi siitä, että pestyt astiat ja esimerkiksi leikkuualustat kuivuvat kunnolla ennen käyttöä.
* Lemmikit ja tuotantoeläimet voivat juoda keittämätöntä vettä.
* Keittokehotusalueella vettä nauttineita henkilöitä, joilla on selkeää, pitkittynyttä, vatsatautioireilua (oksennus- ja ripulioireet), kehotetaan olemaan yhteydessä terveydenhuoltoon virka-aikana hoidontarpeen arviointia sekä mahdollista näytteenottoa varten. Yhteydenotto terveydenhuoltoon tavanomaisia kanavia myöten.  Mikäli oireilu on vaikeaa, siihen liittyy korkeaa kuumetta tai yleistilan heikkenemistä, tulee olla yhteydessä päivystykseen. Lieväoireisten ei tarvitse olla yhteydessä terveydenhuoltoon, tavanomainen vatsataudin omahoito riittää.